Η διόρθωση ανακριβούς πρώτης κτηματολογικής εγγραφής: Συμβολή στην ερμηνεία του άρθρου 6§2 ν. 2664/1998
Creators: name: Πλιάτσικας, Κωνσταντίνος B.
Publisher: name: Aristotle University of Thessaloniki
Year: 2018
Subjects: Κτηματολόγιο
Διόρθωση
Πρώτες εγγραφές
Κτηματολογικές εγγραφές
Cadastre
Correction
Initial registrations
Cadastral registrations

description: Aντικείμενο της παρούσας διατριβής αποτελεί η διόρθωση ανακριβούς πρώτης κτηματολογικής εγγραφής μέσω της άσκησης αγωγής του άρθρου 6 παρ. 2 ν. 2664/1998. Ειδικότερα, η διατριβή έχει ως στόχο αφενός την προσέγγιση της έννοιας και της λειτουργίας των πρώτων κτηματολογικών εγγραφών και της ανακρίβειάς τους, αφετέρου τη μελέτη των ουσιαστικού και δικονομικού δικαίου ζητημάτων που ανακύπτουν στο πλαίσιο διόρθωσης ανακριβειών με όχημα την αγωγή του άρθρου 6§2 ν. 2664/1998. Η διατριβή καταστρώνεται σε δύο μέρη, κάθε ένα από τα οποία αναπτύσσεται σε δύο κεφάλαια. Στο πρώτο κεφάλαιο του πρώτου μέρους προσεγγίζονται εννοιολογικά οι πρώτες εγγραφές. Ελλείψει ορισμού της κτηματολογικής εγγραφής, δίνεται ο ορισμος της και εξετάζεται η νομική φύση, το αντικείμενο και το περιεχόμενό τους και οι έννομες συνέπειες καταχώρισής τους. Στη συνέχεια, για να διευκολυνθεί ο εντοπισμός των εγγραφών που είναι δεκτικές διόρθωσης, οι πρώτες εγγραφές διακρίνονται σε κατηγορίες. Στο δεύτερο κεφάλαιο συζητούνται ζητήματα συναφή με την ανακρίβεια των πρώτων εγγραφών. Εκεί προσεγγίζεται η έννοια της ανακρίβειας, εντοπίζονται κριτήρια διαπίστωσής της και συζητούνται ζητήματα που αφορούν στο αντικείμενο, το υποκείμενο και το είδος της προσβολής. Εξάλλου, το πρώτο κεφάλαιο του δεύτερου μέρους ασχολείται με τη μορφολογία της αγωγής του άρθρου 6§2 ν. 2664/1998. Σε αυτό, αφού εξετάζονται ζητήματα σχετικά με την εφαρμογή του άρθρου 17 ν. 2664/1998, το ενδιαφέρον επικεντρώνεται στη διόρθωση ανακριβειών μέσω της άσκησης αγωγής του άρθρου 6 παρ. 2. Στο πλαίσιο αυτό, γίνεται δεκτό ότι η αγωγή είναι αναγνωριστική ή καταψηφιστική (κατά περίπτωση) κατά το πρώτο σκέλος και διαπλαστική κατά το διορθωτικό σκέλος (δεύτερο σκέλος). Σε προϋποθέσεις άσκησης της αγωγής ανάγονται: η ύπαρξη εγγραπτέου δικαιώματος στον κρίσιμο χρόνο⸱η προσβολή του δικαιώματος από ανακριβή πρώτη εγγραφή και η άσκηση της αγωγής εντός ορισμένου χρόνου. Στο τελευταίο κεφάλαιο εξετάζονται ζητήματα που αφορούν στην ενεργητική και παθητική νομιμοποίηση, στο αίτημα της αγωγής, στις συνέπειες άσκησής της, στην άμυνα του εναγομένου και στη σχέση της ίδιας αγωγής με άλλα ένδικα βοηθήματα του ΑΚ και του ΚΠολΔ.
description: The subject of the present dissertation is the correction of an inaccurate initial cadastral registration after the issuing of an irrevocable judicial decision (Article 6§2 Law 2664/1998). In particular, the dissertation aims to approach the concept and operation of the initial cadastral records and their inaccuracy and to study the substantive and procedural law issues arising in the context of the correction of inaccuracies via the action of Article 6§2. 2664/1998. The dissertation is drafted in two parts, each of which is developed in two chapters. In the first chapter of the first part the initial registrations are conceptually approached. In the absence of a definition of cadastral registration, its definition is given and the legal nature, subject matter and content and the legal consequences of their registration are examined. Then, in order to facilitate the identification of those registrations which are eligible for correction, the initial registrations are categorized. The second chapter discusses issues related to the inaccuracy of the first entries. Here, the concept of inaccuracy is approached, criteria of its finding are identified and issues related to the object, the subject and the type of the offense are discussed. In addition, the first chapter of the second part emphasizes on the morphology of the legal action under Article 6 §2 of Law 2664/1998. In this regard, after examining issues related to the application of article 17 of Law 2664/1998, we focus on correcting inaccuracies through an action under Article 6 (2). In this context, it is accepted that the legal action may be an action for declaration or action in rem (as the case may be) in the first part and a formative legal action in the remedial part (second part). The conditions for bringing the action are: the existence of a registrable right at a certain time; the infringement of the right from inaccurate initial registration and the filing of the claim within a certain time. The last chapter deals with issues related to active and passive legalization, the claim of the lawsuit, its consequences, the defense of the defendant and the relation between the same claim and other lawsuits of the Greek Civil Code and the Greek Code of Civil Procedure.